****

**Raport**

**privind activitatea Proiectului ”Reforma Învățământului în Moldova”**

**pentru anul 2015**

CONȚINUT

[Rezumat 2](#_Toc446528213)

[Componenta 1: Îmbunătățirea calității educației: 2](#_Toc446528214)

[Implementarea standardelor de calitate. 2](#_Toc446528215)

[Îmbunătăţirea sistemului de evaluare a elevilor 6](#_Toc446528216)

[Îmbunătăţirea calităţii datelor şi a sistemelor de management 7](#_Toc446528217)

[Componenta 2: Optimizarea sectorului educațional 8](#_Toc446528218)

[Componenta 3: Consolidarea capacităților Ministerului Educației privind monitorizarea reformei 9](#_Toc446528219)

[Comunicare și percepția reformei 9](#_Toc446528220)

[Acordarea asistenței juridice 10](#_Toc446528221)

[Debursări în cadrul Proiectului ”Reforma Învățământului în Moldova” 11](#_Toc446528222)

# Rezumat

Proiectul ”Reforma Învățământului în Moldova” (PRIM) vine să sprijine Programul de Reforme al Guvernului prin susţinerea activităţilor ce vor consolida calitatea educaţiei, și anume:

* reabilitarea infrastructurii şcolilor de circumscripție și dotarea lor conform standardelor de asigurare a calităţii, elaborate de către Ministerul Educației;
* implementarea unui sistem modern de formare a directorilor de școală şi cadrelor didactice;
* modernizarea Sistemului Informațional de Management în Educație (SIME), care va contribui la elaborarea politicilor bazate pe informații curente şi veridice în domeniul educației;
* consolidarea sistemului de testare și evaluare, inclusiv participarea regulată la Programul de evaluare internațională a elevilor PISA.

PRIM este un Credit de Investiţii Specific, finanțat de Banca Mondială, care urmează să fie implementat pe parcursul a cinci ani, în perioada aprilie 2013 – august 2018. Proiectul este orientat pe o abordare bazată pe performanţe, iar debursările acestuia se efectuează conform realizării Indicatorilor de Debursare.

Proiectul ”Reforma Învățământului în Moldova” este structurat pe trei componente:

* *Componenta 1: Îmbunătățirea calității educației*
* *Componenta 2: Optimizarea sectorului educațional*
* *Componenta 3: Consolidarea capacităților Ministerului Educației în monitorizarea reformei*.

Pentru primele două componente ale proiectului (Îmbunătăţirea calităţii educaţiei şi Optimizarea sectorului educaţional) a fost stabilită o serie de indicatori aferenţi debursărilor (DLIs), în baza căreia se vor efectua debursările la bugetul de stat, ca suport bugetar. A treia componentă, Consolidarea capacităților Ministerului Educației în monitorizarea reformei, va fi sprijinită prin asistenţa tehnică (AT), în conformitate cu metodele tradiţionale de debursări ale Băncii Mondiale.

Pentru implementarea Proiectului ”Reforma Învățământului în Moldova”, în anul 2015 au fost desfășurate următoarele activități:

# 

# Componenta 1: Îmbunătățirea calității educației

## Implementarea standardelor de calitate

În scopul coordonării și monitorizării acţiunilor privind desfășurarea procesului de reabilitare a instituțiilor de învățământ în perioada 2014 - 2018, prin Dispoziţia Prim-ministrului nr. 27-d din 26 martie 2014, a fost instituit Consiliul coordonator pentru monitorizarea procesului de reabilitare a instituțiilor de învățământ.

În anul 2014, Consiliul Coordonator a selectat și a aprobat **19 instituții de învățământ** care urmează a fi renovate în prima etapă:

1. *LT “A. Donici” din Ciuciuleni, r-nul Hâncești;*
2. *Gimnaziul ”Alexandru cel Bun” din s. Vărzărești, r-nul Nisporeni;*
3. *Gimnaziul din s. Șișcani, r-nul Nisporeni;*
4. *LT ”Vasile Pîrvan” din Gotești, Cantemir;*
5. *LT ”A.S. Pușkin” din or. Ungheni;*
6. *LT ”Mihai Eminescu” din Sipoteni, Călărași;*
7. *Liceul Teoretic din s. Țibirica, Călărași;*
8. *LT ”V. Anestiade” din Sărătenii Vechi, Telenești;*
9. *LT ”A. Mateevici” din or. Căinari, r-nul Căușeni;*
10. *Liceul Teoretic din satul Visoca, r-nul Soroca;*
11. *LT ”Ioan Luca Caragiale” din or. Orhei;*
12. *LT ”Hyperion”, din Gura Galbenei, r-nul Cimișlia;*
13. *LT ”M. Eminescu” din or. Cimișlia;*
14. *Liceul Teoretic ”L. Blaga” din Iargara, r-nul Leova;*
15. *Liceul Teoretic din satul Recea, r-nul Râșcani;*
16. *Liceul Teoretic ”S. Lucaci” din or. Costești, r-nul Râșcani;*
17. *Liceul Teoretic ”Vasile Coroban” din orașul Glodeni;*
18. *Liceul Teoretic “M. Manole”, sat. Sălcuța, r-nul Căușeni,*
19. *Gimnaziul “Mihai Eminescu” din or. Telenești.*

Pentru definirea clară a domeniilor de suport, prin ordinul Ministerului Educaţiei nr. 61 din 10 februarie 2015, au fost aprobate **Standardele operaţionale minime de asigurare a calităţii pentru şcolile de circumscripţie.** Îndeplinirea acestor standarde operaționale minime este o pre-condiție pentru Ministerul Educației în vederea îndeplinirii unui set de indicatori de debursare în cadrul PRIM. Standardele operaţionale minime sunt prezentate ca o listă de verificare a indicatorilor obiectivi, măsurabili şi verificabili pentru evaluarea progresului pe termen scurt în îmbunătăţirea calităţii educaţiei şcolilor de circumscripţie.

În contextul demarării procedurii legale, pentru finanțarea lucrărilor de renovare, serviciilor de proiectare și supraveghere tehnică au fost prevăzute resurse financiare în Legea bugetului pentru anul 2015, în baza căreia a fost elaborată și **aprobată Hotărârea de Guvern nr. 403 din 16 iunie 2015 pentru finanțarea lucrărilor de renovare** a instituțiilor de învățământ primar și secundar general din subordinea autorităților publice locale.

Pe parcursul anului 2015 au fost organizate și desfășurate 12 licitații publice, ca rezultat al cărora au fost încheiate 6 contracte pentru servicii de proiectare și 2 contracte pentru lucrări de construcții. La momentul actual este elaborată și verificată documentația de proiect pentru 15 instituții, iar pentru 4 instituții este în proces de elaborare, deoarece au fost desfășurate licitații repetate.

În luna iulie 2015 au fost finalizate lucrările de construcție a Centralei termice autonome și de reparație a sistemului de încălzire în Liceul Teoretic din s. Țibirica, raionul Călărași.

În prezent sunt în curs de desfășurare lucrările de reparație capitală a acoperișurilor, termoizolarea pereților și schimbarea ferestrelor și ușilor exterioare la LT ”Meșterul Manole’ din s. Sălcuța, r-nul Căușeni și la LT ”Alexandru Cel Bun” din com. Vărzărești, r-nul Nisporeni.

În vederea respectării prevederilor Manualului Operațional al Proiectului, pe parcursul anului 2015 au fost monitorizate, la compartimentul de mediu, subproiectele aflate în proces de implementare la instituțiile de învățământ – Liceul teoretic din s. Țibirica, raionul Călărași, beneficiar local - primăria; Liceul Teoretic ”Meșterul Manole” din s. Sălcuța, raionul Căușeni, beneficiar local - Consiliul raional Căușeni, Liceul Teoretic ”Alexandru cel Bun” din com. Vărzărești, raionul Nisporeni, beneficiar local - primăria.

În conformitate cu prevederile stipulate în Cadrul Managementului de Mediu, au fost efectuate evaluări, au fost elaborate și prezentate de către beneficiarii locali Listele de verificare de mediu și Listele de verificare a planului de management de mediu pentru subproiectele de construcție și reconstrucție pe scară mică, ce includ părțile privind informația de proiect și privind protecția mediului; Informația de salvgardare și măsuri de atenuare și reducere a impactului asupra mediului; Planul de management de mediu și planul de monitorizare de mediu.

Listele de verificare de mediu și Planul de management de mediu cu informația de proiect, informația de salvgardare și planul de monitorizare de mediu pentru construcții pe scară mică au fost elaborate și prezentate de către primăria s. Nișcani, raionul Nisporeni, beneficiarul local al subproiectului de reconstrucție a gimnaziului din comunitate.

În toate localitățile menționate mai sus au fost organizate și desfășurate consultări publice și au fost instalate panouri cu informația relevantă privind implementarea subproiectelor finanțate de Banca Mondială.

Actualmente se conlucrează cu beneficiarii locali ai celor 12 subproiecte, documentația de proiect ale cărora a fost elaborată și avizată în condițiile prevederilor legislației naționale de mediu, în vederea inițierii evaluării și elaborării listelor de verificare de mediu și planurilor de management de mediu cu informația adițională, conform Cadrului Managementului de Mediu, aprobat de Banca Mondială.

La sfârșitul anului de studiu 2014-2015, în cadrul PRIM a fost dezvoltată o Fişă de colectare a datelor, în baza standardelor operaţionale minime, care a fost distribuită şcolilor de circumscripţie. Managerii şcolari, după ce au completat fişele la situaţia din 01.05.2015, le-au transmis în format electronic Ministerului Educaţiei.

În total, Ministerul Educației a recepţionat 278 de fişe completate de către şcolile de circumscripţie, care ulterior au fost transmise pentru procesare şi analiză consultantului local angajat de PRIM. În baza unei metodologii elaborate de acest consultant, au fost selectate 135 de școli de circumscripție din 278 de instituții. Criteriile după care au fost selectate instituţiile sunt:

*1. Numărul total de copii în instituţia de învățământ;*

*2. Numărul de copii transportaţi la instituţia de învățământ;*

*3. Asigurarea totală sau parţială a Standardelor operaţionale minime.*

Rezultatele autoevaluării au arătat că doar 15 instituții din 135 de școli de circumscripție întrunesc cele 18 standarde operaționale minime definite în DLI 1 ”Standardele pentru școlile de circumscripție aprobate”. În acest sens, pentru îndeplinirea indicatorului de debursare DLI 2 ”30 la sută din școlile de circumscripție îndeplinesc standardele școlare aprobate de asigurare a calității”, la ședința din 28 decembrie 2015 Consiliul coordonator a aprobat încă 21 școli de circumscripție pentru desfășurarea lucrărilor de renovare în conformitate cu Dimensiunea 3 ”Infrastructura școlară și echipamentul, inclusiv IT” din standardele operaționale minime. În această listă sunt incluse și 17 școli care beneficiază de suport și din partea Grantului PHRD ”Integrarea copiilor cu dizabilități în școlile generale”. Indicatorii conform cărora au fost selectate instituțiile sunt: *numărul total de copii în instituția de învățământ, numărul de copii transportați, precum și starea tehnică a clădirilor*. Școlile selectate sunt:

1. *LT ”C. Stere” din or. Soroca*
2. *LT ”M. Eminescu” din or. Anenii Noi*
3. *LT ”T. Agapii” din s. Pepeni, r-nul Sângerei*
4. *LT ”A. Mateevici” din or. Șoldănești*
5. *LT ”Olimp” din or. Sângerei*
6. *LT ”A. Russo” din or. Orhei*
7. *LT ”M. Viteazu” din or. Strășeni*
8. *LT ”Universum” din s. Sărata Galbenă, r-nul Hâncești*
9. *Liceul Teoretic Rus nr. 3 din or. Drochia*
10. *LT ”B.P. Hașdeu” din s. Olănești, r-nul Ștefan-Vodă*
11. *LT din s. Balatina , r-nul Glodeni*
12. *Gimnaziul din s. Filipeni, r-nul Leova*
13. *LT ”D. Cantemir” din s. Mândrești, r-nul Telenești*
14. *LT din s. Cuhnești, r-nul Glodeni*
15. *Liceul sportiv din s. Lipoveni, r-nul Cimișlia*
16. *LT din s. Seliște, r-nul Nisporeni*
17. *LT ”C. Popovici” din s. Nihoreni, r-nul Râșcani*
18. *Gimnaziul din s. Boldurești, r-nul Nisporeni*
19. *Gimnaziul din s. Manoilești, r-nul Ungheni*
20. *LT din s. Saseni, r-nul Călărași*
21. *Gimnaziul din s. Pârlița, r-nul Ungheni*.

(Tabelul cu numărul de copii în aceste școli este anexat la sfârșitul prezentului raport)

E necesar de menționat că Ministerul Educației și PRIM au primit acceptul Băncii Mondiale pentru TOR-ul (termeni de referință) elaborat pentru selectarea companiei de consultanță ce va efectua verificarea corespunderii școlilor de circumscripție cerințelor pentru îndeplinirea DLI 2 ”30 la sută din școlile de circumscripție îndeplinesc standardele școlare aprobate de asigurare a calității”, DLI 3 ”50 la sută din școlile de circumscripție îndeplinesc standardele școlare aprobate de asigurare a calității”și DLI 4 ”70 la sută din școlile de circumscripție îndeplinesc standardele școlare aprobate de asigurare a calității”.

Referitor la DLI 5 ”Programul actualizat de formare a cadrelor manageriale şi didactice şcolare aprobat în mod oficial şi implementarea acestuia iniţiată”, pe parcursul ultimului trimestru al anului 2015 echipa PRIM, în comun cu Direcția învățământ preuniversitar a Ministerului Educației a elaborat și a aprobat la Banca Mondială TOR-urile pentru selectarea companiei care va elabora Programul actualizat pentru formarea continuă a cadrelor didactice și cadrelor manageriale. La 15 decembrie 2015 a fost lansată procedura de achiziție a consultantului.

**Îmbunătăţirea sistemului de evaluare a elevilor**

Principalul obiectiv al acestui capitol este participarea Republicii Moldova la Programul PISA 2015.

**Programul de Evaluare Internațională a Elevilor** (PISA) este un studiu comparativ internaţional, care are scopul de a măsura competenţele de bază ale elevilor de 15 ani, obţinute către sfârşitul ciclului gimnazial, în trei domenii: ştiinţe, matematică, citire/lectură. De asemenea, studiul arată nivelul de pregătire a elevilor din fiecare ţară comparativ cu alte ţări PISA. Programul PISA a fost iniţiat de către Organizaţia pentru Cooperare şi Dezvoltare Economică (OECD), în 2000, la program fiind implicate peste 70 de ţări. PISA se organizează o dată la 3 ani. Până în prezent, la nivel mondial au fost organizate cinci testări de acest fel, cea din 2015 fiind a şasea.

Republica Moldova participă la Programul PISA din anul 2009, în 2015 fiind a doua participare la testarea PISA.

PISA 2015 a inclus realizarea unei Testări Pilot în 2014 şi a Testării de Bază în 2015.

La Testarea de Bază PISA 2015 în Republica Moldova au participat circa 5400 de elevi din 229 de instituţii de învăţământ de diferite tipuri (gimnazii, licee, şcoli profesionale, colegii) din toate raioanele republicii. Datele finale ale studiului efectuat vor fi prezentate în toamna anului 2016.

În scopul desfășurării Programului PISA 2015 în Republica Moldova, în anul 2015 au fost realizate următoarele activităţi:

* finalizarea traducerii şi aprobarea materialelor cognitive, chestionarelor şi altor materiale de lucru ale Testării de bază PISA 2015, în limbile română şi rusă;
* continuarea informării şi pregătirii elevilor şi profesorilor din ciclurile gimnazial şi liceal, în mod deosebit a elevilor eligibili PISA, cu privire la metodologia Testării şi materialele de antrenament PISA elaborate anterior (această activitate a început în octombrie 2014);
* finalizarea elaborării bazei de date cu privire la instituţiile de învăţământ şi elevii eligibili PISA din Republica Moldova, eşantionarea, împreună cu organizatorii internaţionali PISA, a participanţilor la Testarea de Bază PISA 2015;
* organizarea a 4 seminare speciale în scopul pregătirii tuturor Coordonatorilor Şcolari (din instituţiile de învăţământ) şi Coordonatorilor Raionali/Municipali (din direcţiile de învăţământ) PISA pentru Testarea de Bază, elaborarea materialelor instructive pentru coordonatori;
* traducerea şi aprobarea setului de materiale pentru codificarea (evaluarea) lucrărilor PISA ale elevilor;
* asigurarea tuturor instituţiilor de învăţământ PISA, în termen, cu toate materialele PISA pentru testare;
* organizarea Testării de Bază PISA, în perioada 31.03-02.04.2015;
* organizarea monitorizării desfăşurării Testării de Bază PISA;
* selectarea, pregătirea şi antrenarea codificatorilor (22 de profesori) pentru evaluarea lucrărilor elevilor;
* organizarea procesului de codificare conform metodologiei PISA;
* organizarea şi prelucrarea bazei de date a Testării de Bază PISA, pregătirea şi antrenarea grupului de operatori;
* organizarea şi realizarea analizei preliminare tehnice şi de încredere a rezultatelor Testării de Bază PISA;
* menţinerea unei legături permanente cu grupurile de lucru ale organizatorilor internaţionali PISA şi transmiterea tuturor materialelor solicitate în termenii stabiliţi.
* finalizarea şi aprobarea, împreună cu organizatorii internaţionali, a tuturor rapoartelor tehnice şi de lucru ale Testării de Bază PISA 2015;
* desfăşurarea activităţilor preliminare pentru organizarea şi pregătirea participării Republicii Moldova în Programul PISA 2018.

Pe parcursul anului 2015, echipa PRIM, în comun cu Agenția de Asigurare a Calității și consultanții contractați, a efectuat testarea la nivel național a elevilor claselor a 4-a și a 9-a, la matematică și limba română, efectuând o analiză profundă a datelor obținute în conformitate cu metodologia aprobată de Banca Mondială pentru îndeplinirea DLI 10 ”Evaluarea naţională revizuită a tuturor elevilor claselor a IV-a şi a IX-a finalizată, iar rezultatele ei analizate, diseminate şi utilizate de Ministerul Educației”. Raportul final a fost discutat în cadrul Ministerului și a fost prezentat Băncii Mondiale, urmând ca după unele mici rectificări să fie acceptat ca indicator îndeplinit.

**Îmbunătăţirea calităţii datelor şi sistemelor de management**

În contextul reformării sistemului de învățământ general și ținând cont de modificările intervenite în cadrul normativ-juridic privind drepturile copilului, Ministerul Educației a demarat lucrările de modernizare a Sistemului de cartografiere, parte componentă a Sistemului Informaţional Educaţional, concepţia căruia a fost aprobată prin Hotărârea Guvernului nr. 270 din 13.04.2007 și modificată prin Hotărârea Guvernului nr. 867 din 08.10.2014 pentru aprobarea modificărilor ce se operează în Concepția Sistemului Informațional Educațional, luând în considerare necesitatea includerii datelor cu caracter personal în sistemul informațional. Acest fapt a permis identificarea copiilor ce pleacă din sistemul de învățământ, a celor al căror acces la studii ar putea fi îngrădit în bază de apartenenţă etnică, limba maternă, situaţia economică dificilă a familiilor din care provin.

Deoarece Sistemul de cartografiere creează un spaţiu informaţional unitar şi va constitui o sursă oficială de informaţii cu caracter educaţional pentru toate sistemele informaţionale ale autorităţilor administraţiei publice centrale şi locale care utilizează şi prelucrează date referitor la învățământul primar, gimnazial şi liceal, cu suportul Proiectului ”Reforma Învățământului în Moldova” a fost elaborată și aprobată Hotărârea Guvernului nr. 899 din 27.10.2014 pentru aprobarea Regulamentului privind sistemul de cartografiere a școlilor primare, gimnaziilor și liceelor. Regulamentul prevede colectarea datelor în Sistemului Informaţional de Management în Educație (SIME) de două ori pe an. A fost elaborat și aprobat un plan de acțiuni privind actualizarea datelor din Sistemul de cartografiere a școlilor primare, gimnaziilor și liceelor, care a fost aprobat prin Ordinului Ministrului Educației nr. 1139 din 12 noiembrie 2014.

În baza datelor disponibile în SIME, a fost completată “Fișa instituției de învățământ preuniversitar” elaborată și aprobată prin ordinul Ministrului Educației nr.1073 din 16 octombrie 2014, care face mai transparentă activitatea instituțiilor de învățământ și permite beneficiarilor să-și expună poziția civică referitor la administrarea instituției de învățământ. În luna iulie 2015, informația a fost obținută prin intermediul sistemului SIME și datele au fost procesate.

Este necesar de menționat aprobarea de către Banca Mondială a unui grant în mărime de 365 mii USD, destinat pentru consolidarea capacităților SIME, un instrument eficient de colectare a datelor în sistemul educațional. Acordul de Grant a fost semnat și urmează să fie ratificat de către Parlamentul Republicii Moldova.

**Componenta 2: Optimizarea sectorului educațional**

În anul 2015 a fost asigurată continuitatea procesului de bugetare a instituțiilor de învățământ primar și secundar general, bazată pe costul standard per elev cu aplicarea coeficienților stabiliți de Guvern.

Comparativ cu anii precedenți, în scopul gestionării eficiente a mijloacelor financiare destinate instituțiilor de învățământ, începând cu 1 ianuarie 2015, finanțarea școlilor se realizează cu aplicarea unor noi particularități, care au fost aprobate prin Hotărârea Guvernului nr.868 din 08.10.2014 *Privind finanțarea în bază de cost standard per elev a instituțiilor de învățământ primar și secundar general din subordinea autorităților publice locale de nivelul al doilea.*

Modificările respective vizează:

I. Transferurile categoriale efectuate de Ministerul Finanțelor către raioane, pentru instituțiile de învățământ primar și secundar general, s-au desemnat ca “transferuri cu destinație specială”, ceea ce nu va permite raioanelor să utilizeze în alte domenii banii transferați pentru educație;

II. Școlile primare, primare/grădiniță și școlile mici, care nu pot fi închise și care nu dispun de buget suficient, vor putea beneficia de mijloace financiare suplimentare din componenta raională, pentru a asigura funcționarea până la finele anului bugetar;

III. Gimnaziile mici care au un număr de elevi egal sau mai mic de 91 “elevi ponderați” nu pot beneficia de mijloace financiare din componenta raională, măsură care va responsabiliza raioanele pentru intensificarea procesului de eficientizare a rețelei școlilor;

IV. Soldul mijloacelor bănești din transferurile categoriale cu destinație specială, înregistrate la finele anului bugetar, se acumulează și se utilizează în anul următor conform prevederilor regulamentare.

Astfel, în conlucrare cu direcțiile raionale de învățământ și direcțiile raionale de finanțe, rolul echipei FF a fost axat pe:

1. Verificarea calculării și aprobării bugetului pentru anul 2015 la nivel de instituție, formarea componentei raionale și a fondului pentru educația incluzivă;
2. Monitorizarea executării bugetului pentru anul 2015 la nivel de școli și raion și respectarea corectă a noilor condiții de finanțare a instituțiilor de învățământ, cu identificarea, după caz, a punctelor slabe și recomandarea propunerilor de soluționare a acestora;
3. Monitorizarea și elaborarea informațiilor comparative referitor la indicii de rețea 2007-2014: numărul de școli, numărul de clase, numărul unităților de cadre didactice, numărul mediu de elevi în școală și clasă, raportul elev-cadru didactic, atât la nivel raional, cât și național;
4. Monitorizarea și elaborarea informațiilor despre soldurile mijloacelor financiare înregistrate la încheierea anului bugetar 2014 și restabilirea acestora la situația din 01.06.2015;
5. Sinteza școlilor de circumscripție și asigurarea transportării elevilor;
6. Acordarea suportului metodologic raioanelor la aplicarea conformă a prevederilor Regulamentelor de formare și utilizare a mijloacelor financiare din Componenta raională și Fondul pentru educația incluzivă;
7. Monitorizarea executării bugetului la nivel de scoală și raion și repartizarea mijloacelor financiare din Componenta raională și din Fondul pentru educație incluzivă pentru anul 2014 - 2015.
8. Oferirea asistenței conducătorilor instituțiilor de învățământ în vederea realizării managementului financiar al școlii: acordarea suportului metodologic la planificarea și utilizarea bugetului scolii, la modificarea bugetului școlii pe parcursul anului financiar, în cazul modificării numărului de elevi, reorganizării sau lichidării instituției de învățământ, la asigurarea utilizării eficiente a bugetului școlii, instituirea posturilor de personal nedidactic etc.

La situația din 1 octombrie 2014 sistemul educațional includea 1283 instituții de învățământ primar și secundar general, iar la situația din 1 octombrie 2015 – 1268 de școli.

În anul 2014 alocațiile pentru aceste școli au constituit 2 931 441,2 mii lei, în anul 2015 – 3 398 206,5 mii lei și pentru anul 2016 se preconizează 3 451 613,8 mii lei.

Toate instituțiile de învățământ primar și secundar general, finanțate în bază de cost standard per elev, au primit cel puțin 95% din bugetul calculat conform FF,și până la 5% din bugetul calculat este alocat pentru componenta raională și Fondul pentru educație incluzivă.

Ca urmare a reformelor îndeplinite, echipa PRIM a reușit pe parcursul anului 2015 să îndeplinească 2 indicatori de debursare, și anume:

1. *DLI 14 ” 980 de clase ale instituţiilor din învăţământul primar şi secundar general reorganizate în comparație cu anul de referință 2011-2012”;*

Referitor la indicatorul DLI 14, potrivit datelor Ministerului Educației și BNS, cifrele indică reorganizarea a 2732 clase în anul 2014-2015, în comparație cu anul de referință 2011-2012.

1. DLI 16 ”Instituirea sistemului pentru monitorizarea detaliată şi reducerea abandonului şcolar în învăţământul general (folosind sistemul SIME).

Referitor la indicatorul DLI 16, prin ordinul Ministerului Educației nr. 559 din 12 iunie 2015 a fost definit clar abandonul școlar și a fost aprobat un Plan de acțiuni pentru prevenirea și combaterea abandonului școlar.

# Componenta 3: Consolidarea capacităților Ministerului Educației privind monitorizarea reformei

## Comunicare și percepția reformei

Pe parcursul primelor șase luni ale anului 2015, consultantul în relații publice și-a concentrat eforturile asupra sporirii capacității de comunicare a Ministerului Educației și asupra mediatizării activităților și inițiativelor lansate de minister. Totodată, au fost organizate mai multe activități orientate spre sporirea capacității mass-media de a reflecta în mod obiectiv și profesionist subiectele legate de educație.

În acest sens, au fost organizate **15 evenimente de presă** – briefinguri, cluburi de presă, conferințe de presă, cu o implicare largă a responsabililor din educație. La fiecare eveniment au participat circa **20-30 de reprezentanți** ai mass-media. De la fiecare eveniment au fost difuzate în medie 30-40 de materiale de presă, subiectele lansate în cadrul acestora fiind ulterior discutate pe larg în cadrul unor emisiuni radio și TV.

Pe parcursul perioadei de raportare au fost scrise/editate **circa 220** de comunicate, interviuri și știri de presă care, ulterior, au fost furnizate către toate mass-media din țară.

De asemenea, în primul semestru al anului au fost realizate **120 de sinteze** ale mass-media privind mediatizarea reformelor în educație și a știrilor care au tangențe cu sistemul educațional. Produsul a fost transmis zilnic tuturor angajaților ministerului.

La inițiativa comunicatorului, un grup format din cei mai buni reporteri care scriu pe teme sociale au fost antrenați în mediatizarea mersului reformelor în educație. Ca urmare, au fost realizate mai multe materiale de presă – articole, reportaje, investigații jurnalistice, interviuri în ziare și la posturi de radio cu cea mai mare audiență din țară. Jurnaliștii au relatat atât situaţii problematice, cât şi anumite cazuri de reușită, de succes.

Mersul reformelor în educație a fost mediatizat și prin intermediul buletinului electronic al Ministerului Educației. Materialele au fost difuzate la toate direcțiile raionale de învățământ, universități, colegii, școli profesionale, instituții preuniversitare. Buletinul este publicat inclusiv pe mai multe portaluri de știri din țară, materialele publicate în acest produs servind ca sursă de inspirație pentru mai multe articole și reportaje din mass-media națională.

Totodată, consultantul în relații publice a acordat suport cabinetului ministrului la gestionarea solicitărilor de informații și la organizarea participării reprezentanților Ministerului Educației la diferite emisiuni radio și TV, precum și la pregătirea răspunsurilor pentru interviurile oferite în scris.

## Acordarea asistenței juridice

***Cu suportul PRIM a fost acordată asistență juridică Ministerului Educației pentru:***

* elaborarea Regulamentului cu privire la ocuparea funcțiilor de director și director adjunct al instituțiilor de învățământ general (aprobat prin ordinul MEd nr.163/2015);
* definitivarea Regulamentului-cadru de organizare şi funcţionare a consiliului de administraţie al instituţiei de învățământ general (aprobat prin ordinul MEd nr.77/2015);
* definitivarea proiectului Hotărârii Guvernului cu privire la aprobarea Regulamentului, structurii și efectivului-limită al Agenției Naţionale pentru Curriculum şi Evaluare (aprobată prin HG nr.191/2015);
* definitivarea proiectului Hotărârii Guvernului cu privire la aprobarea Regulamentului-cadru de organizare și funcționare a organului local de specialitate în domeniul învățământului (aprobata prin HG nr.404/2015);
* formularea opiniei Guvernului asupra sesizării de neconstituționalitate a art.153 din Codul educației, depusă de un grup de deputați în Parlamentul Republicii Moldova (Hotărârea Curții Constituționale din 11 mai 2015);
* elaborarea proiectului Avizului Guvernului asupra proiectului de lege pentru modificarea și completarea Codului educației al Republicii Moldova nr.152 din 17 iulie 2015, înaintat cu titlu de inițiativă legislativă (nr.148 din 16.04.2015) de către un grup de deputați în Parlament (se află la Guvern);
* elaborarea proiectului Instrucțiunii cu privire la testarea candidaților în vederea obținerii certificatului de îndeplinire a  standardului minim de competenţe profesionale şi manageriale în sistemul educațional (este la etapa de consultare publică);
* elaborarea proiectului Regulamentului cu privire la organizarea şi desfăşurarea concursului pentru ocuparea funcţiei de șef al organului local de specialitate în domeniul învățământului (consultare pe intern).

## Debursări în cadrul Proiectului ”Reforma Învățământului în Moldova”

Pentru implementarea măsurilor planificate în Acordul de finanțare (P127388\_IDA Loan 51960 MD), semnat cu Asociația Internațională de Dezvoltare (Banca Mondială), este prevăzut un **suport bugetar** de 25,120 milioane SDR (XDR) sau echivalentul a 38,5 milioane USD pentru îndeplinirea a 16 indicatori.

Până la 31 decembrie 2015 au fost realizate angajamentele de politici și au fost debursate mijloace prevăzute pentru 7 indicatori din cei 8 planificați, după cum urmează:

În 2013 – 2.553.334 XDR sau echivalentul a 3.918.091,02 USD

1. DLI 8 ”Înregistrarea Moldovei în procedura PISA 2015”
2. DLI 13 ”80% din școli primare și secundare generale cu bugete aprobate conform formulei de finanțare per elev”

În 2014 – 2.553.334 XDR sau echivalentul a 3.823.464,46 USD

1. DLI 11 ”Crearea Sistemului Informațional de Management în Educație (SIME)”
2. DLI 12 ”Fișele de raportare a instituției de învățământ sunt produse în SIME și sunt transmise tuturor școlilor”

În februarie 2015 au fost debursate 2.5 mln. USD

1. DLI 1 ”Standardele pentru școlile de circumscripție aprobate”

În iulie 2015 au fost debursate 1.276.663 XDR sau echivalentul a 1.786.051,54 USD

2. DLI 16 ”Sistemul de monitorizare a abandonului școlar în SIME este funcțional”

În decembrie 2015 au fost debursate 1 276 667 SDR.

3. DLI 14 ”980 de clase reorganizate în instituțiile de învățământ primar și secundar general”.

**Activitățile preconizate pentru anul 2016**

**Componenta I: Consolidarea calității educației**

Referitor la DLI 2 *”30 la sută din şcolile de circumscripție îndeplinesc standardele şcolare aprobate de asigurare a calităţii”,* Ministerul Educației, cu suportul echipei PRIM*,* în baza standardelor operaţionale minime, a elaborat o fişă de colectare a datelor, care a fost distribuită şcolilor de circumscripţie. După ce au completat fişele la situaţia din 01.05.2015, managerii școlari au transmis fişele completate, în format electronic, Ministerului Educaţie. În luna noiembrie 2015 Ministerul Educației a angajat o companie de consultanță, care a desfășurat autoevaluarea corespunderii școlilor de circumscripție cu standardele operaționale minime, aprobate prin Ordinul Ministerului Educației nr.61 din 10 februarie 2015. Autoevaluarea ne arată că numai 15 din cele 135 de școli de circumscripție corespund acestor standarde, ceea ce nu este suficient pentru îndeplinirea indicatorului respectiv. Acest indicator urmează a fi îndeplinit în 2016. Pentru a corespunde standardelor operaționale minime, în primul semestru al anului 2016 vor fi lansate procedurile de achiziții publice pentru lucrări de renovare pentru 15 școli, selectate în cadrul MERP. Raportul privind situația din prezent privind implementarea standardelor operaționale minime ne arată pe fiecare instituție de învățământ în parte necesitățile de investiții pentru a corespunde cerințelor de debursare.

Referitor la DLI 5 ”*Programul actualizat de formare a cadrelor manageriale şi didactice şcolare aprobat în mod oficial şi implementarea acestuia iniţiată*”, Ministerul Educației a lansat concursul pentru selectarea unei companii ce va elabora programul actualizat de formare a cadrelor manageriale și cadrelor didactice.

Referitor la DLI 7 ”*Noul program de salarizare a directorilor de școală și cadrelor didactice”,* Ministerul Educației a elaborat un proiect de Termeni de referință, care va fi discutat în cadrul unui grup de lucru, în componența căruia vor intra reprezentanți ai Ministerului Educației, Ministerului Finanțelor și Ministerului Muncii și Protecției Sociale.

Referitor la DLI 10 ”*Testarea naţională revizuită a tuturor elevilor din clasele a IV-a şi a IX-a finalizată, și rezultatele acesteia analizate, diseminate şi utilizate de ME*”, Ministerul Educației a organizat desfășurarea testării naționale a elevilor claselor a 4-a și a 9-a la limba română și matematică, precum și completarea chestionarelor privind situația social-economică a acestor elevi. Analiza testării va fi finalizată în luna februarie 2016 și va fi prezentată pentru aprobare Băncii Mondiale.

Referitor la DLI 15 ”*Raportul elev-cadru didactic pentru clasele I-XII majorat de la 10,5:1 la 11,5:1”*, în cadrul unei analize recente a datelor, Ministerul Educației a identificat că informațiile oferite de Biroul Național de Statistică (BNS) și utilizate pentru monitorizarea proiectului includ școli neîncadrate în exercițiul de optimizare, inclusiv școli private, școli republicane și școli speciale, iar datele din 2014-2015 includ cadrele didactice de sprijin. ME a solicitat BNS să revizuiască datele, astfel încât acestea să includă doar școlile publice din învățământul primar și secundar general. Echipei Băncii Mondiale i-a fost deja prezentat un raport preliminar, în care se arată că, dacă se utilizează criteriile revizuite, valorile de referință pentru PRIM ar fi de 10.9:1 și nu de 10.5:1, iar raportul elev-cadru didactic pentru anul 2014-2015 este de 11.88:1. În luna ianuarie 2016 Ministerul Educației va solicita informații de la BNS pentru anii 2011-2015 referitor la indicatorii pe rețea (numărul de elevi, clase, unități de cadre didactice, raportul elev-cadru didactic) pentru a prezenta Băncii Mondiale confirmarea privind realizarea indicatorului respectiv.

|  |  |  |  |  |
| --- | --- | --- | --- | --- |
| **Lista instituțiilor de învățământ, aprobate la ședința Consiliului Coordonator din 28 decembrie 2015, care urmează să fie renovate** | | | | |
| *Nr. d/o* | *Denumirea instituției* | *Localitatea* | *Numărul de elevi* | *Numărul de elevi transportați* |
| 1. | LT ”M. Eminescu” | or. Anenii Noi | 865 | 168 |
| 2. | LT ”A. Mateevici” | or. Șoldănești | 545 | 148 |
| 3. | LT ”C. Stere” | or. Soroca | 1144 | 68 |
| 4. | LT ”T. Agapii” | s. Pepeni, r-nul Sângerei | 861 | 79 |

|  |  |  |  |  |
| --- | --- | --- | --- | --- |
| **Lista instituțiilor de învățământ, aprobate la ședința Consiliului Coordonator din 28 decembrie 2015, care urmează să fie renovate împreună cu FISM** | | | | |
| *Nr. d/o* | *Denumirea instituției* | *Localitatea* | *Numărul de elevi* | *Numărul de elevi transportați* |
| 1. | LT ”Olimp” | or. Sângerei | 955 | 90 |
| 2. | LT ”A. Russo” | or. Orhei | 915 | 22 |
| 3. | LT ”M. Viteazu” | or. Strășeni | 894 | 59 |
| 4. | LT ”Universum” | s. Sărata Galbenă, Hâncești | 645 | 159 |
| 5. | Liceul teoretic rus nr. 3 | or. Drochia | 568 | 52 |
| 6. | LT. ”B. P. Hașdeu” | s. Olănești, r-nul Ștefan-Vodă | 526 | 42 |
| 7. | LT Balatina | s. Balatina, r-nul Glodeni | 523 | 154 |
| 8. | Gimnaziul Filipeni | s. Filipeni, r-nul Leova | 388 | 25 |
| 9. | LT ”D. Cantemir” | s. Mândrești, r-nul Telenești | 386 | 45 |
| 10. | LT din s. Cuhnești | s. Cuhnești, r-nul Glodeni | 380 | 190 |
| 11. | Liceul sportiv | s. Lipoveni, r-nul Cimișlia | 356 | 136 |
| 12. | LT Seliște | s. Seliște, r-nul Nisporeni | 353 | 53 |
| 13. | LT ”C. Popovici” | s. Nihoreni, r-nul Râșcani | 335 | 83 |
| 14. | Gimnaziul Boldurești | s. Boldurești, r-nul Nisporeni | 293 | 51 |
| 15. | Gimnaziul Manoilești | s. Manoilești, r-nul Ungheni | 278 | 40 |
| 16. | LT Saseni | s. Saseni, r-nul Călărași | 246 | 35 |
| 17. | Gimnaziul Pârlița | s. Pârlița, r-nul Ungheni | 240 | 51 |